b'\n_START_ARTICLE_\nLondono akis\n_START_SECTION_\nDizainas ir konstrukcijos\n_START_PARAGRAPH_\nLondono ak\xc4\xaf suprojektavo architektai David\xe2\x80\x98as Marks\xe2\x80\x98as, Julia Barfield, Malcolm\xe2\x80\x98as Cook\xe2\x80\x98as, Mark\xe2\x80\x98as Sparrowhawk\xe2\x80\x98as, Steven\xe2\x80\x98as Chilton\xe2\x80\x98as, Frank\xe2\x80\x98as Anatole ir Nic\xe2\x80\x98as Bailey. Buvo suprojektuotos 32, orui ir kondicionavimui hermeti\xc5\xa1kos, kapsul\xc4\x97s, aplink i\xc5\xa1orin\xc4\xaf apskritimo a\xc5\xa1ies pakra\xc5\xa1t\xc4\xaf. Kiekviena kapsul\xc4\x97 laiko ma\xc5\xbedaug 25 - 30 \xc5\xbemoni\xc5\xb3, kurie viduje gali laisvai vaik\xc5\xa1\xc4\x8dioti, taip pat yra ir k\xc4\x97d\xc4\x97s. Ap\xc5\xbevalgos ratas per sekund\xc4\x99 pasisuka 26 centimetrus (apie 0.9 km/h) - vienas apsisukimas trunka apie 30 minu\xc4\x8di\xc5\xb3. Ratas ne visada sustoja paimti ir i\xc5\xa1leisti keleivius: sukimasis yra toks l\xc4\x97tas, kad jie patys gali lengvai i\xc5\xa1lipti ir \xc4\xaflipti \xc4\xaf judan\xc4\x8di\xc4\x85 kapsul\xc4\x99 apatiniame auk\xc5\xa1te. Ratas sustoja, kai tarp keleivi\xc5\xb3 laukia ne\xc4\xafgal\xc5\xabs arba senyvo am\xc5\xbeiaus \xc5\xbemon\xc4\x97s, kurie turi b\xc5\xabti \xc4\xaflaipinti ir i\xc5\xa1laipinti saugiai.  _NEWLINE_Londono akis \xc4\xaftvirtinta \xc4\xaf \xc5\xbeem\xc4\x99 dviem pasvirusiais up\xc4\x97s link virbais. Ap\xc5\xa1vietim\xc4\x85 i\xc5\xa1 \xc5\xa1viesos diod\xc5\xb3 (LED) Londono akiai padar\xc4\x97  Color\xe2\x80\x98as Kinetics\xe2\x80\x98as 2006 met\xc5\xb3 gruod\xc4\xaf, kuri kontroliuojama skaitmenine sistema. _NEWLINE_Viena a\xc5\xa1ies dalis buvo konstruojama nuo plausto Temz\xc4\x97je - atplukdytos detal\xc4\x97s buvo sumontuotos ant plok\xc5\xa1\xc4\x8dio bar\xc5\xbeos pavir\xc5\xa1iaus. Baigus konstruoti a\xc5\xa1\xc4\xaf, ji buvo pakelta sta\xc4\x8diai ,su kranais, kurie k\xc4\x97l\xc4\x97 2 laipsniais per sekund\xc4\x99. Bendrai plienin\xc4\x97 akies a\xc5\xa1is sveria 1700 ton\xc5\xb3. Londono ak\xc4\xaf pastat\xc4\x97 oland\xc5\xb3 kompanija \xe2\x80\x9eHollandia\xe2\x80\x9c.\n_START_SECTION_\nIstorija\n_START_PARAGRAPH_\nLondono ak\xc4\xaf atidar\xc4\x97 pirmasis Did\xc5\xbeiosios Britanijos ministras pirmininkas Tony Blair 1999 met\xc5\xb3 gruod\xc5\xbeio 31-\xc4\x85j\xc4\x85, 20 valand\xc4\x85 Grinvi\xc4\x8do vidutiniu laiku (GMT), bet d\xc4\x97l kai kuri\xc5\xb3 technini\xc5\xb3 problem\xc5\xb3 visuomenei jis neatv\xc4\x97r\xc4\x97 dur\xc5\xb3 iki 2000 met\xc5\xb3 kovo. Nuo pat akies atidarymo ji buvo valdoma Merlin Entertainments \xc4\xafmon\xc4\x97s, remiamos oro linij\xc5\xb3 bendrov\xc4\x97s British Airways. Akis tapo svarbiausiu orientyru ir turist\xc5\xb3 traukos centru. _NEWLINE_2002 met\xc5\xb3 liep\xc4\x85 ap\xc5\xbevalgos ratu buvo pasisup\xc4\x99 apie 8,5 mln. \xc5\xbemoni\xc5\xb3. Tiek buvo planuota sulaukti \xc5\xbemoni\xc5\xb3 tik per penkerius metus, bet Lambeth Council sutiko planus pakeisti ir \xc5\xa1i\xc4\x85 atrakcij\xc4\x85 padaryti ilgalaik\xc4\x99. _NEWLINE_Nuo 2005 met\xc5\xb3 sausio 1-os Londono akis tapo svarbiausia vieta Londono Nauj\xc5\xb3j\xc5\xb3 met\xc5\xb3 \xc5\xa1ventimo ceremonijai, kur vyksta 10 minu\xc4\x8di\xc5\xb3 fejerverk\xc5\xb3 pasirodymas.\n_START_SECTION_\nFinansiniai nesutarimai\n_START_PARAGRAPH_\n2005 met\xc5\xb3 gegu\xc5\xbe\xc4\x97s m\xc4\x97nesio lai\xc5\xa1kuose South Bank Centre - daliniai \xc5\xbeem\xc4\x97s, ant kurios pastatyta akis, savininkai  pateik\xc4\x97 pra\xc5\xa1ym\xc4\x85 u\xc5\xbedaryti \xc5\xa1i\xc4\x85 atrakcij\xc4\x85 kartu su reikalavimu padidinti nuomos sum\xc4\x85 nuo 65 t\xc5\xabkst. iki 2,5 mln. svar\xc5\xb3, kur\xc4\xaf operatorius atmet\xc4\x97 kaip ne\xc4\xafmanom\xc4\x85.  _NEWLINE_2005 met\xc5\xb3 gegu\xc5\xbe\xc4\x97s 25-\xc4\x85j\xc4\x85 Londono meras Kenas Livingstonas pasi\xc5\xbead\xc4\x97jo, kad svarbus miestui objektas bus paliktas Londonui. Jis net pa\xc5\xbead\xc4\x97jo, jog jei susidarys kli\xc5\xabtys eksploatavimui, tai tikrai pats pra\xc5\xa1ys \xe2\x80\x9eLondon Development Agency\xe2\x80\x9c svarstyti \xc5\xa1\xc4\xaf klausim\xc4\x85 ir bandys gauti leidim\xc4\x85 tolesnei veiklai. \xc5\xa0ios \xc5\xbeem\xc4\x97s gabal\xc4\x97lis yra tik ma\xc5\xbea dalis  Jubiliejaus Sod\xc5\xb3 i\xc5\xa1 kuri\xc5\xb3 buvo nupirkta \xc5\xbeem\xc4\x97 akies statybai, po Londono tarybos gri\xc5\xabties. _NEWLINE_\xe2\x80\x9eSouth Bank Centre\xe2\x80\x9c ir \xe2\x80\x9eBritish Airways\xe2\x80\x9c 2006 met\xc5\xb3 vasario 8 dien\xc4\x85 po teismo patikrinimo susitar\xc4\x97 i\xc5\xa1nuomoti \xc5\xbeem\xc4\x99 Londono akiai dar 25-eriems metams.'